Algonquin

**Algonquin** (Algonkin, Anishnabe, Anishinabe, Anishnabeg) je pleme američkih Indijanaca s gornje Ottawe u Ontariju i Quebecu. Zbog neprijateljstava sa Irokezima i Francuzima dio ih se priključio Ottawa Indijancima (banda Kinounchepirini ili Keinouche). Plemenu je prema Mooneyu broj procijenjen na 6,000 (1600.) Danas se dijele na 10 bandi od kojih 9 živi u Quebecu i jedna u Ontariju (Algonquians of Golden Lake, Golden Lake). Svih skupa ima ih 6,239 (2005). Algonquin Indijanci dali su ime etno-lingvističkoj porodici Algonquian koja obuhvaća brojna plemena i plemenske saveze iz Sjedinjenih Država i Kanade.

## Ime

Točno značenje nije poznato, možda od Micmac naziva algoomeaking ili algoomaking "at the place of spearing fish or eels [from the bow of a canoe]."/ Ovaj naziv odnosi se samo na Algonquin vlastite ili bandu Weskarini. Sami sebe nazivaju "Anishnabe" ili "Anishnabek" u značenju 'the original people'.

## Život i običaji

Algonkini su naseljavali područje koje baš nije bilo pogodno agrikulturi. Bili su organizirani po malenim polu-nomadskim bandama lovaca i sakupljača. Tek je nekoliko južnih algonkinskih bandi počelo 1608. uzgajati kukuruz. Kraj je ipak veoma pogodan za lov a vodeni putovi koje su savladavali kanuima od brezove kore (birch-bark canoes), najviše su im koristili u trgovačke svrhe, služili su se njima i u lovu, pa i za obiteljski transport. Zimi bi se Algonkini rasipali okolnim krajevima stvorivši malene lovačke logore sastavljene od proširenih obitelji. Ljeti bi se ponovno okupljali i bavili se ribolovom.

Algonkini su bili patrilinearan narod. Obitelji su imale lovišta čija bi prava, po patrilinearnosti, prelazila s oca na sina.

## Historija
Algonkine prvi susreće Samuel de Champlain 1605. godine, a prvi put 1609. počinju i trgovinu s njim. Ova trgovina dovela je do saveza s Francuzima s kojima su već 1610. uspjeli otjerati Irokeze južno od rijeke Saint Lawrence. Irokezi uzvraćaju udarac (vidi Dabarski ratovi) tek 1632. kada su s gornjeg St. Lawrencea otjerali Algonkine i Montagnaise. Uskoro se Algonkinima pišu crni dani, prvo ih 1634. kosi epidemija boginja a 1647. njihova banda Kichesipirini gotovo je istrebljena od svirepih Irokeza. Početkom 18. stoljeća Algonkini više nemaju mira od Irokeza, dok u drugoj polovici istog stoljeća dolazi do značajnijeg naseljavanja Engleza. Godine 1822. pleme je prisiljeno prodati svoja zemljišta u području rijeke Ottawe i polako završavaju na malenim rezervatima Quebeca i Ontarija.

## Podjela
Swanton* i Sultzman među njihove skupine ubrajau sljedeća plemenska imena (bez asteriska samo Sultzman):
* Abitibi* (Abitibiwinni, Dominion Abitibi, Pikogan), nekada u Ontariju, danas u Quebecu.
* Atonontrataronon* (Ononchataronon, Iroquet)
* Barrière* (Barrière Lake, Lac Rapide, Rapid Lake), Quebec
* Bonnechere, 
* Dumoine*, nekada Ontario.
* Kichesipirini* ("people of the great river" )
* Kinounchepirini (Keinouche, Kinonche, Pickerel, Pike) 
* Kipawa* (Eagle Village, Kebaowek)
* Kitcisakik (Grand Lake Victoria), 
* Lac des Quinze*, 
* Lac-Simon, 
* Maniwaki* (Kitigan Zibi, River Desert) 
* Matouweskarini (Madawaska, Madwaska, Matouchkarine, Matouashita, Mataouchkarini, Matouechkariniwek, Matouescarini). 
* Mitchitamou, 
* Nibachis 
* Otaguottaouemin (Kotakoutouemi, Outaoukotwemiwek) 
* Outchatarounounga, 
* Ouachegami, 
* Outimagami, 
* Outurbi, 
* Pikwakanagan (Golden Lake).
* Quenongebin 
* Sagaiguninini* (Saghiganirini) nekada Ontario.
* Saginitaouigama (Sagachiganiriniwek; kod Hodgea Sagnitaouigama) 
* Tadoussac, 
* Temagami, 
* Timiskaming* (Temiskaming, Timiscimi, Notre Dame du Nord, Ville Marie).
* Weskarini* (Algonkin Proper, La Petite Nation, Little Nation, Ouaouechkairini, Ouassouarini, Ouescharini, Ouionontateronon, Petite Nation) 
* Winneway (Long Point), 
* Wolf Lake (Hunter's Point).

Hodge (od nespomenutih) na svom popisu ima sljedeće nazive: Amikwa, Kishkakon (Kiskakon), Maskasinik, Missisauga, Michacondibi, Nikikouek, Oskemanitigou, Ouasouarini, Outaouakamigouk, Outchougai i Pawating.

## Vanjske veze

* Algonkin 
* Native Languages of the Americas: Algonquin